**Protokoll fra årsmøte i Fredrikstad Hytteforening lørdag 19.august 2023.**

Leder Rolf A. Hauge ønsket velkommen kl. 15:00. 14 foreninger med 963 betalende medlemmer og 1 enkeltmedlem var til stede.

Leder ba om godkjenning av møteinnkalling og at innbudte gjester kunne være til stede under årsmøtet. Godtatt.

Som møteleder ble valgt leder Rolf A. Hauge. Som referent ble valgt Tom Odvar Olsen, Skjæløy Vel

Til å underskrive årsmøteprotokollen sammen med referent ble valgt: Mona Cathrine Dahl, Strømtangen Vel.

1. Leder leste/refererte styrets årsberetning – enstemmig godkjent.

2. Kasserer leste revisorgodkjent regnskap – enstemmig godkjent.

3. Det forelå budsjett for 2023. Styrets godtgjørelse bestemt på årsmøtet 2015. Enstemmig godkjent.

4. Styret foreslo uforandret kontingent kr 25 medlem/år og kr 125 for enkeltmedlem. Godkjent

5. Det var ikke kommet inn forslag fra medlemmene innen fristen. Styret vil arbeide videre med arealplanen, eiendomsskatt og ringvirkningsanalyse.

Leder oppfordret medlemmene til å oppdatere sine hjemmesider og sende adressen til leder Rolf A. Hauge. Fredrikstad Hytteforening (FHF) vil bruke sin hjemmeside [www.fredrikstadhytteforening.no](http://www.fredrikstadhytteforening.no) til å legge ut informasjon som tidligere kom i Hytteeier’n, som nå nedlegges. Foreningen har også opprettet en Facebook side.

6. Valg:  
\* Leder Rolf A. Hauge, Østre Torgauten Vel, gjenvalgt for 1 år til 2024.

\* Nestleder Ivar Enok Hansen, Nordre Ødegårdskilen Velforening ikke på valg (2024)

\* Sekretær Anders Sørhuus, Humlekjær Velforening, gjenvalgt til 2025

\* Kasserer Tom Odvar Olsen, Skjæløy Vel ikke på valg (2024)

\* Styremedlem Per Christian Nielsen, enkeltstående, ikke på valg (2024)

\* Varamedlem Steinar G. Ileby, Skjæløy Vel, gjenvalg 2 år til 2025

\* Varamedlem Rolf M. Gjermundsen, Strømtangen Vel, ikke på valg (2024)

\* Revisor Yngvar Carlsen, Østre Torgauten Vel, gjenvalgt for 1 år til 2024

Valgkomite ikke valgt. Styret fungerer inntil videre. Det er viktig at medlemmene kommer med innspill på nye medlemmer. Leder ønsker fritak fra vervet fra 2024.

Styret 2023 – 2024 består etter valget av:

* Leder Rolf A Hauge, Østre Torgauten vel
* Nestleder Ivar Enok Hansen, Nordre Ødegårdkilen Velforening
* Sekretær Anders Sørhuus, Humlekjær Velforening
* Kasserer Tom Odvar Olsen, Skjæløy Vel
* Styremedlem Per Christian Nielsen, enkeltstående
* Varamedlem Steinar G. Ileby, Skjæløy Vel
* Varamedlem Rolf M. Gjermundsen, Strømtangen Vel
* Revisor Yngvar Carlsen, Østre Torgauten Vel

Årsmøtet avsluttet kl. 15:25

Referent Valgt representant

Tom Odvar Olsen Mona Cathrine Dahle  
 Strømtangen Vel

(sign) (sign)

Innlegg fra Hvaler hytteforening  
Etter årsmøtet holdt leder i Hvaler Hytteforening, Mona Flemmen, et engasjert innlegg.

Hvaler har enkelthytter som medlemmer mens Fredrikstad har hytteforeninger, velforeninger mv som medlemmer.

* Hvaler har ca. 4.300 hytter med ca. 40 % som medlemmer.

- Fredrikstad med sine 4.349 hytter, har gjennom 38 foreninger   
 ca. 55 % av hyttene som medlemmer.

* Hun tok bl. a. opp at man må søke om å få felle trær med diameter større enn 10 cm. Dette er en regel fra 1939, justert i 1979 og sist tatt opp i 2022. Det er ikke slik regel i Fredrikstad – enda.
* Ønsker en forenklet søknadsprosess for elbilladere.
* De nye elfergene og problemene rundt Kjøkøysund Bro.
* Boplikt på Hvaler og reguleringsplan for hytter rundt Skjærhalden fra hytte til bolig.
* Hvaler nasjonalpark.
* Hvaler får nå nye eiendomsskattetakster og man venter med spenning på hva dette innebærer.
* Hvaler Hytteforening har regelmessige møter med kommunens administrasjon.

MEDLEMSMØTE

Kommunens arealplan  
Areal på hytter i 100-metersbeltet – 70 m2 – og utenfor 100 meter beltet – 90 m2 –,samt at det tillegg på inntil 10 m2 for bygging av VA rom, når man har godkjent VA-anlegg, var falt ut i arealplanen. FHF jobber med å få det tilbake i planen. Det ble tatt opp at man måtte rive eksisterende uthus mm., dersom man søker om nytt VA-rom i tilknytning til hytta. FHF har påpekt ovenfor kommunen at hytter ikke er spesifikt nevnt i arealplanen.

Hinder i strandsonen  
Leder redegjorde for FHFs initiativ ovenfor utvalgsleder Skauen om bistand. Siden man ikke hadde hørt noe har man besluttet ikke å gå videre med saken.

Eiendomsskatten  
Leder redegjorde for regelverk. Hytter takseres basert på meteravstand fra sjøen og boliger takseres i takstsoner (ikke avstand). Dette slår sterkt ut for mange hytter med høye tomteverdier. Takst på selve hytta er kr 25.000/m2 som er akseptabel.

* Flere tok opp status på klagebehandling og leder refererte brev fra eiendomsskattesjef Aas av 14.08.23 som sier at ingen områder av kommunen er helt ferdigbehandlet. Når vedtakene er fattet sendes et nytt vedtaksbrev ut til skatteyterne. Her vil den endelige vedtatte taksten stå samt hva skatten blir samt utregningen av denne. Utgangspunktet er at alle klagene etter takseringen i 2022 skal ha fått en tilbakemelding innen utgangen av 2023. Brevet av 14.8.23 nevnt ovenfor er sendt alle ledere av våre medlemmer og vi anbefaler at dette brev også sendes alle medlemmer i våre hytteforeninger. Lederne bør gjøre det hvis det ikke allerede er gjort.
* Fredriksstad Blad sier i en artikkel lørdag 22. juli 23 at man er ferdig med to tredjedeler av 1.730 klager på eiendomsskatten og at det er klagene fra Kråkerøy som nå gjenstår.
* En hytteeier som bor i Fredrikstad foreslo at de som har klaget sender klageresultatet til sin hytteforeningsleder, som igjen samler resultatene og sender dette til leder i Fredrikstad Hytteforening. Hvis det etter klagehandlingen viser seg at takstene er satt ned, kan vi si at FHFs arbeide med å få redusert takstene har virket. Hvis taksten ikke er satt ned må FHF arbeide videre med å få ryddet opp i problemene.
* En hytteeier som ikke bor i Fredrikstad, tok opp spørsmålet rundt hva han som bosatt i en annen kommune belastet Fredrikstad kommunes budsjett med av kostnader. Det hytteeierne legger igjen av penger til næringsliv og kommune (eiendomsskatten) er mye mer en kommunens kostnader.
* Det ble i møtet informert om at aksjonsgruppen mot eiendomsskatt, som arbeider med rettsak mot kommunen vedr. omtakseringen, har fått inn sine kr. 500.000 og en ser frem til hva som skal skje videre. FHF deltar ikke i den prosessen.

Styremedlemmer  
Leder tok opp valg av medlemmer til styret, og at man ønsket forslag fra medlemsforeningene til kandidater.

Hytteeier’n  
Bladet Hytteier’n kommer ikke ut mer og FHF legger ut info på sin hjemmeside [www.fredrikstadhytteforening.no](http://www.fredrikstadhytteforening.no) og på sin Facebook side.

Fredrikstad 19.08.2023

Tom Odvar Olsen  
*referent*